חררדו סלאסקו

חררדו סלאסקו (בספרדית: Gerardo Celasco; נולד ב-8 באפריל 1982) הוא שחקן אמריקאי, הידוע מתפקידו בתור מיגל לופז-פיצג'רלד באופרת הסבון של רשת NBC; "תשוקות" (2000 - 2007) ובזכות תפקידו בתור חאווייר קסטילו בסדרת הדרמה המשפטית של רשת ABC; "המדריך לרוצח" (2019 - 2020).

ביוגרפיה 
סלאסקו נולד במיאמי, פלורידה להורים ילידי אל סלוודור. בילדותו עבר סלאסקו עם הוריו לאל סלוודור. את לימודיו סיים בבית הספר האמריקאי של אל סלבדור (Escuela Americana). שם, התחרה בתחרויות קפיצות סוסים בינלאומיות. סלאסקו גם שיחק כדורעף באופן מקצועי והשתתף במשחקי מרכז אמריקה. הקבוצה בה שיחק זכתה בטורניר מרכז אמריקה. סלאסקו זכה להתאמן עם נבחרת אל סלבדור.

מאוחר יותר חזר סלאסקו לארצות הברית כדי ללמוד לתואר ראשון במימון באוניברסיטה המתודיסטית הדרומית (אנ') בדאלאס, טקסס.

קריירה 
זמן קצר לאחר סיום לימודיו, צלם האופנה רוברטו אגילר הציע לו להיות הפנים של מסע הפרסום "Toni & Guy Bed Head". הוא גם הופיע בקליפ של פרנקי ג'יי לשירו "And I Had You There".

המגזין "People en Español" בחר בו כאחד מ-25 הרווקים הלטיניים הלוהטים בעולם בשנת 2006. באותה שנה החל לגלם את מיגל לופז-פיצג'רלד באופרת הסבון "תשוקות" מ-2006 עד 2007.

בשנת 2011 שיחק בסרט הקולנוע "מאניבול". הוא גילם את שחקן הבייסבול קרלוס פנייה.

בשנת 2019 הופיע סלסאקו בתור חאווייר קסטילו בסדרת הטלוויזיה של ABC "המדריך לרוצח". 

בשנת 2022 שיחק בתפקיד הבלש לופז במיני-סדרה "השטן באוהיו" של נטפליקס.

חיים אישיים 
סלאסקו מתגורר בלוס אנג'לס אבל נשאר קרוב מאוד למשפחתו ומבקר אותם לעיתים קרובות בבירה סן סלוודור. 

בשנת 2019 החל לצאת עם השחקנית ג'ניפר מוריסון; ומאוחר יותר במהלך 2022, הזוג התחתן בטקס חשאי.

פילמוגרפיה

קולנוע

טלוויזיה

קישורים חיצוניים

שחקני קולנוע וטלוויזיה אמריקאים
אמריקאים ממוצא סלוודורי
בוגרי אוניברסיטאות ומכללות בארצות הברית
אמריקאים שנולדו ב-1982